
           Република Србија
        МИНИСТАРСТВО ЗА БРИГУ О СЕЛУ



	



	

	


На основу члана 54. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20, 142/22, 13/25-одлука УС, 19/25, 109/25 и 9/26), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-5658/2026 од 29. јуна 2026. године, Министарство за бригу о селу оглашава

ЈАВНИ КОНКУРС 
ЗА ПОПУЊАВАЊЕ ИЗВРШИЛАЧКИХ 
РАДНИХ МЕСТА У МИНИСТАРСТВУ ЗА БРИГУ О СЕЛУ

I Орган у коме се радна места попуњавају:

Министарство за бригу о селу, Београд, Булевар Михајла Пупина 2а

II Радна места која се попуњавају:

1.  Радно место шеф Одсека, у звању виши саветник, у Одсеку за финансијско-материјалне и опште послове, у Секретаријату министарства - 1 извршилац.
Опис послова: Руководи, организује и планира рад Одсека, пружа стручна упутства, усмерава и надзире рад државних службеника, обрађује најсложеније предмете из делокруга Одсека и учествује у процесима који су у вези са стручним усавршавањем државних службеника у Одсеку; координира, прати и контролише спровођење законитог, наменског и економичног трошења буџетских средстава и пружа стручну подршку у изради пословних процеса и развоју система финансијског управљања и контроле; врши контролу рачуноводствене исправности и веродостојности финансијске и књиговодствене документације; израђује предлог финансијског плана органа за израду закона о буџету и предлог приоритетних области финансирања и израђује, прати и усаглашава оперативне финансијске планове за извршење буџета; израђује завршни рачун, периодичне извештаје о учинку програмског буџета и извештаје о извршењу финансијског плана; организује и контролише обрачун плата, накнада запосленима и уговорно ангажованих лица у Министарству, контролише евиденције у вези са обрачуном плата државних службеника; врши сравњење консолидованог стања главне књиге Трезора са помоћним књигама и евиденцијама и сарађује са НБС, Пореском управом, Управом за трезор и Управом за заједничке послове републичких органа; пружа стручну подршку у припреми плана јавних набавки Министарства; обавља друге послове по налогу Секретара министарства. 

	Услови: Стечено високо образовање из научне, односно стручне области у оквиру образовно научног поља економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци; положен државни стручни испит, као и потребне компетенције за обављање послова радног места.

	Висина основне плате: 142.776,48 динара (нето). 
	Место рада: Београд, Булевар Михајла Пупина 2а.

2.  Радно место руководилац Групе, у звању виши саветник, у Групи за интерну ревизију - 1 извршилац.

	Опис послова: Руководи и планира рад Групе, пружа стручна упутства државним службеницима у Групи, организује, координира и надзире рад тимова за ревизију и учествује у процесима који су у вези са стручним усавршавањем државних службеника у Групи; припрема и подноси на одобрење министру Стратешки и Годишњи план рада интерне ревизије, Програм за оцену квалитета рада интерне ревизије и План професионалне обуке и професионалног развоја интерних ревизора; стара се о спровођењу Годишњег плана интерне ревизије и примени методологије интерне ревизије; обезбеђује праћење и предузима активности за унапређење квалитета рада интерних ревизора; извештава министра о реализацији Годишњег плана рада интерне ревизије, о адекватности ресурса за обављање ревизије, о остваривању функционалне независности Групе за интерну ревизију, о евентуалним ограничењима у независности и објективности приликом спровођења интерне ревизије, о степену усаглашености интерне ревизије са међународним стандардима ревизије; обавља послове вође ревизорског тима; обавља и друге послове по налогу министра.

	Услови: Стечено високо образовање из научне области економске или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету, најмање седам година искуства на пословима ревизије, интерне контроле, финансијске контроле или рачуноводствено-финансијским пословима, од којих најмање једну годину на пословима ревизије.

	Висина основне плате: 142.776,48 динара (нето). 
	Место рада: Београд, Булевар Михајла Пупина 2а.
	
III Фазе изборног поступка и учешће кандидата: 
	Изборни поступак се спроводи из више обавезних фаза и то следећим редоследом: 
- провера општих функционалних компетенција, 
- провера посебних функционалних компетенција, 
- провера понашајних компетенција и 
- интервју са Конкурсном комисијом. 
	Кандидат који не испуни мерило за проверу одређене компетенције у једној фази изборног поступка, обавештава се о резултату провере компетенције и не позива се да учествује у провери следеће компетенције у истој или наредној фази изборног поступка.

1.  Провера општих функционалних компетенција за сва радна места:

-   „Организација и рад државних органа Републике Србије“ - провераваће се путем  теста (писано),
-   „Дигитална писменост“ – провераваће се решавањем задатака (практичним радом на рачунару),
-   „Пословна комуникација“ – провераваће се путем симулације (писано).

	Напомена: У погледу провере опште функционалне компетенције „Дигитална писменост“ (поседовање знања и вештина у основама коришћења рачунара, основама коришћења интернета, обради текста, табеларне калкулације), ако учесник конкурса поседује одговарајући сертификат, потврду или други одговарајући доказ о поседовању знања и вештина из наведених области и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који је приложен уместо тестовне провере.  

Информације o материјалимa за припрему кандидата за проверу општих функционалних компетенција могу се наћи на интернет презентацији Службе за управљање кадровима, www.suk.gov.rs.

2.   Провера посебних функционалних компетенција: 

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:
За радно место под редним бројем 1.
- Посебна функционална компетенција у одређеној области рада - послови руковођења (општи, стратегијски и финансијски менаџмент) - провераваће се путем симулације (писано);
- Посебна функционална компетенција у одређеној области рада -  финансијско -материјални послови - (методе и поступке финансијског планирања, анализе и извештавања) - провераваће се путем симулације (писано); 
- Посебне функционалне компетенције за одређено радно место - прописи из делокруга радног места (Закон о буџетском систему Републике Србије и Правилник о заједничким критеријумима и стандардима за успостављање, функционисање и извештавање о систему финанисијског управљања и контроле у јавном сектору) - провераваће се путем симулације (писано); 

	



За радно место под редним бројем 2.

-  Посебна функционална компетенција у одређеној области рада - послови интерне ревизије – (ревизија система, ревизија успешности, финансијска ревизија и ревизија усаглашености са прописима) - провераваће се путем симулације (писано);
 - Посебне функционалне компетенције за одређено радно место прописи из делокруга радног места (Закон о буџетском систему и Правилник о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору) - провераваће се путем симулације (писано);
- Посебне функционалне компетенције за одређено радно место - прописи из делокруга радног места – Планска документа, прописи и акти из надлежности и организације органа (Процедуре рада) - провераваће се путем писане симулације
Информације o материјалимa за припрему кандидата за проверу посебних функционалних компетенција могу се наћи на интернет презентацији Министарства за бригу о селу www.mbs.gov.rs  

3. Провера понашајних компетенција за сва извршилачка радна места:

	Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност, интегритет и управљање људским ресурсима) провераваће се путем психометријских тестова и интервјуа базираним на компетенцијама.

4. Интервју са комисијом: Процена мотивације за рад на радном месту и прихватање вредности државних органа – провераваће се путем интервјуа са Конкурсном комисијом (усмено). 

	IV Адреса на коју се подноси попуњен образац пријаве на јавни конкурс: Образац пријаве на конкурс шаље се поштом или се предаје непосредно на адресу писарнице Министарства за бригу о селу – Београд, Булевар Михајла Пупина 2а, са назнаком „За јавни конкурс за попуњавање извршилачког радног места”. 
       
           V Лице које је задужено за давање обавештења о јавном конкурсу: Катарина Јованов, телефон: 011/311 0854, Министарство за бригу о селу, од 10,00 до 12,00 часова.

	VI Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

	VII Рок за подношење пријава: рок за подношење пријава је 15 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање − листу „Послови”.

VIII Пријава на јавни конкурс врши се на Обрасцу пријаве који је доступан на интернет презентацији Службе за управљање кадровима и Министарства за бригу о селу.
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што Конкурсна комисија састави списак кандидата међу којима се спроводи изборни поступак. 
Подносиоци пријаве се обавештавају о додељеној шифри у року од три дана од дана пријема пријаве, достављањем наведеног податка на начин који је у пријави назначио за доставу обавештења.

Напомена:
Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку „Образац пријаве“.

	IX Докази које прилажу кандидати који су успешно прошли фазе изборног поступка пре интервјуа са Конкурсном комисијом: 
- оригинал или оверена фотокопија извода из матичне књиге рођених; 
- оригинал или оверена фотокопија уверења о држављанству; 
- оригинал или оверена фотокопија дипломе којом се потврђује стручна спрема;
- оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о полаженом државном стручном испиту, подносе доказ о положеном правосудном испиту);
- оригинал или оверена фотокопија доказа о радном искуству у струци (потврда, решење и други акти којима се доказује на којим пословима, са којом стручном спремом и у ком временском периоду је стечено радно искуство).
Напомена:
Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку „Предаја докумената“. У оквиру корака „Предаја докумената“ можете преузети шаблон потврде коју послодавац може да попуни.
Државни службеник који се пријављује на јавни конкурс уместо уверења о држављанству и извода из матичне књиге рођених подноси оригинал или оверену фотокопију решења о распоређивању или премештају на радно место у органу у коме ради или решења да је државни службеник нераспоређен.
Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. 
Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању (,,Сл. гласник РС”, бр. 88/17, 73/2018, 27/18 - др. закон, 67/19, 6/20 - др. закони, 11/21 - аутентично тумачење, 67/21- др. закон, 76/2023 и 19/25).

	X Документа о чињеницама о којима се води службена евиденција су: извод из матичне књиге рођених, уверење о држављанству и уверење о положеном државном стручном испиту за рад у државним органима.
Законом о општем управном поступку („Службени гласник РС“, бр. 18/16, 95/18 - аутентично тумачење и 2/23 – одлука УС) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3). 

Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција.

	XI Рок за подношење доказа: Кандидати који су успешно прошли фазе изборног поступка, пре интервјуа са Конкурсном комисијом позивају се да у року од 5 (пет) радних дана од дана пријема обавештења, доставе наведене доказе који се прилажу у конкурсном поступку. Кандидати који не доставе доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Министарства за бригу о селу, Булевар Михајла Пупина 2а, 11070 Београд.
	
 	XII Трајање радног односа: За сва радна места радни однос заснива се на неодређено време.

Напомене: Чланом 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција.  
  Кандидати који први пут заснивају радни однос у државном органу подлежу пробном раду у трајању од шест месеци. 
 Кандидати без положеног државног стручног испита примају се на рад под условом да тај испит положе у року од 6 месеци од дана заснивања радног односа.
Положен државни стручни испит није услов,  нити предност за заснивање радног односа.

	XIII Датум и место провере компетенција учесника конкурса у изборном поступку: Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 09. новембра 2026. године, о чему ће учесници конкурса бити обавештени на контакте (бројеве телефона или мејл адресе), које наведу у својим обрасцима пријаве.
Провера општих функционалних компетенција, посебних функционалних компетенција и понашајних компетенција ће се обавити у Служби за управљање кадровима, у Палати Србија, Нови Београд, Булевар Михајла Пупина број 2а (источно крило). 
Интервју са Конкурсном комисијом ће се обавити у просторијама Министарства за бригу о селу у Палати Србија, Нови Београд, Булевар Михајла Пупина број 2а. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или мејл адресе) које наведу у својим обрасцима пријаве.

	XIV Начин достављања одлуке о избору кандидата: Решење о пријему у радни однос, односно решење о премештају јавно се објављује на веб презентацији органа www.mbs.gov.rs и огласној табли Министарства за бригу о селу у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу. Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији и огласној табли Министарства за бригу о селу.

	
 	Неблаговремене, недопуштене, неразумљиве или непотпуне пријаве биће одбачене решењем конкурсне комисије.

	Јавни конкурс спроводи Конкурсна комисија коју је именовао министар за бригу о селу. Овај конкурс се објављује на интернет презентацији (www.mbs.gov.rs) и огласној табли Министарствa за бригу о селу, на интерент презентацији Службе за управљање кадровима: www.suk.gov.rs, на порталу е-управе, на интернет презентацији, огласној табли и периодичном издању огласа Националне службе за запошљавање.

	Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола. 

